Werklose val passasiers in trein met byl aan | Netwerk24
Deur Reuters 10 Junie 2018 08:39
Die 22-jarige man wat glo Saterdagaand op 'n Japanse sneltrein een mens met 'n handbyl doodgekap en twee ander beseer het.Foto: Reuters
Een persoon is dood en twee ander beseer toe 'n man Saterdagaand op 'n sneltrein in Japan passasiers met 'n handbyl aangeval het.
Die polisie het die aanvaller daarna op 'n stasie in die suide van Tokio in hegtenis geneem. Die trein was op pad na die stad Osaka in die weste van die land.
Volgens die plaaslike media is die verdagte 'n 22-jarige werklose wat, volgens sy erkenning aan die polisie, die mense uit frustrasie aangeval het. Hy het nie sy slagoffers geken nie.
Japan se sneltreine is bekend vir doeltreffendheid en veiligheid. In 2015 het 'n passasier homself egter in een van die waens aan die brand gesteek. Die man en 'n medepassasier is in die voorval dood.